จับตา! “กึ้ง เฉลิมชัย” ขายบิ๊กล็อต SUSCO เกลี้ยงพอร์ต 47 ล้านหุ้น รับทรัพย์ 169 ลบ.
จับตา! “กึ้ง เฉลิมชัย” ขายบิ๊กล็อต SUSCO เกลี้ยงพอร์ต 47 ล้านหุ้น หรือคิดเป็นสัดส่วน 4.27% ราคาเฉลี่ย 3.60 บ. ซึ่งเป็นราคาต่ำกว่ากระดาน กวาดเงินเข้ากระเป๋า 169 ลบ.
จับตา! “กึ้ง เฉลิมชัย” ขายบิ๊กล็อต SUSCO เกลี้ยงพอร์ต 47 ล้านหุ้น หรือคิดเป็นสัดส่วน 4.27% ราคาเฉลี่ย 3.60 บ. กวาดเงินเข้ากระเป๋า 169 ลบ.
28 มิ.ย. 2565

ผู้สื่อข่าวรายงานว่า วันนี้ (28 มิ.ย.65) มีรายการสรุปซื้อขายกระดานรายใหญ่ (Big lot) หุ้นบริษัท ซัสโก้ จำกัด (มหาชน) หรือ SUSCO จำนวน 1 รายการ ปริมาณ 47 ล้านหุ้น มูลค่ารวม 169.20 ล้านบาท ราคาเฉลี่ย 3.60 บาทต่อหุ้น ซึ่งเป็นราคาต่ำกว่ากระดานซื้อขาย โดยราคาหุ้น SUSCO ปิดตลาดวันนี้อยู่ที่ระดับ 3.62 บาท บวก 0.06 บาท หรือ 0.69% สูงสุดที่ 3.64 บาท ต่ำสุดที่ 3.56 บาท มูลค่าซื้อขาย 176.73 ล้านบาท
ทั้งนี้มีการคาดการณ์ว่า นายเฉลิมชัย มหากิจศิริ หรือ “กึ้ง” ซึ่งเป็นผู้ถือหุ้นรายใหญ่อันดับที่ 4 ของ SUSCO เป็นผู้ทำรายการบิ๊กล็อตดังกล่าว เนื่องจากจากข้อมูลภาพรวมข้อมูลผู้ถือหุ้นของ SUSCO ณ วันที่ 11 มี.ค.2565 พบว่า นายเฉลิมชัย มหากิจศิริ ถือหุ้น SUSCO จำนวน 47,000,000 หุ้น คิดเป็นสัดส่วน 4.27% ซึ่งเป็นจำนวนเท่ากับจำนวนหุ้นบิ๊กล็อตในครั้งนี้
โครงสร้างผู้ถือหุ้นใหญ่
ที่มา : ตลท. (ภาพรวมข้อมูลผู้ถือหุ้น ณ วันที่ 11/03/2565)